MUNICIPIUL CRAIOVA

CONSILIUL LOCAL AL MUNICIPIULUI CRAIOVA

     HOTĂRÂREA NR.343
privind aprobarea preţului local la energia termică produsă, distribuită şi furnizată din centralele termice, pe bază de gaze naturale şi prin puncte termice, precum şi a tarifului de distribuţie şi furnizare a energiei termice pentru populaţie şi agenţii economici
            Consiliul Local al Municipiului Craiova, întrunit în şedinţa ordinară din data de 31.08.2017;

 Având în vedere raportul nr.116796/2017 al Direcţiei Servicii Publice prin care se propune aprobarea preţului local la energia termică produsă, distribuită şi furnizată din centralele termice, pe bază de gaze naturale şi prin puncte termice, precum şi a tarifului de distribuţie şi furnizare a energiei termice pentru populaţie şi agenţii economici; 

     În conformitate cu prevederile  Legii nr.51/2006, republicată, privind serviciile comunitare de utilităţi publice şi Legea serviciului public de alimentare cu energie termică nr.325/2006;

 În temeiul art.36 alin. 2 lit. d coroborat cu alin.6 lit. a pct.14, art.45 alin.1, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală; 

HOTĂRĂŞTE:

    Art.l. Se aprobă preţul local la energia termică produsă, distribuită şi furnizată din centralele termice, pe bază de gaze naturale, în cuantum de 348,71 lei/Gcal, exclusiv T.V.A., pentru agenţii economici şi în cuantum de 414,96 lei/Gcal, inclusiv T.V.A.,  pentru populaţie.

    Art.2.Se aprobă tariful de distribuţie a energiei termice, prin punctele termice, în cuantum de 110,31 lei/Gcal, exclusiv T.V.A., pentru agenţii economice şi în cuantum de de 131,27 lei/Gcal, inclusiv T.V.A., pentru populaţie.
    Art.3. Se aprobă preţul de distribuţie şi furnizare a energiei termice, prin punctele termice,  în cuantum de 234,14 lei/Gcal, exclusiv T.V.A., pentru agenţii economici şi în cuantum de 278,63 lei/Gcal., inclusiv T.V.A., pentru populaţie.
    Art.4. Se aprobă tariful la energia termică facturată populaţiei, în cuantum de 236,86 lei/Gcal.

    Art.5. La data intrării în vigoare a prezentei hotărâri, se modifică în mod corespunzător art.15 din contractul de delegare a gestiunii serviciului public de alimentare cu energie termică, în municipiul Craiova, aprobat prin Hotărârea Consiliului Local al Municipiului Craiova nr.256/2012 şi îşi încetează efectele Hotărârile Consiliului Local al Municipiului Craiova nr.121/2008, nr.353/2010 şi nr.53/2016.

      Art.6.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi S.C. Termo Craiova S.R.L. vor aduce la îndeplinire prevederile prezentei hotărâri.

